cyanic-selkie/wikianc huggingface dataset:
För hennes skull
Handling
Det unge ekteparet Sigvard og Isabella Löfgren blir ofte ettersøkt av forskjellige bedrifter, hvor de kjøper ting uten å betale for seg. Sigvard er en omreisende selger, og Isabella arbeider som sekretær for et teater som leter etter kunstnere til en ny revy. Gunnar Lanner, en kunstnerisk sønn av en pels-forhandler, går til teaterbyråets kontor for å kreve penger fra Isabella for en pels hun bestilte for flere måneder siden. Men når Gunnar møter henne, tror Isabella at han ønsker plass i den nye teater-revyen deres. Gunnar blir derfor kalt inn på kontoret til teater-sjefen.
Mortoniodendron
Slekta er utbredt fra sørøstlige Mexico gjennom Mellom-Amerika til vestlige Colombia. Artene vokser i fuktig skog fra lavlandet til middels høyde i fjellene.
Mortoniodendron har vært vanskelig å plassere i systematikken. Den først kjente arten, Mortoniodendron anisophyllum, ble opprinnelig plassert i slekta Sloanea i familien Elaeocarpaceae. Slekta Mortoniodendron ble beskrevet i 1938 og gitt en usikker plassering i lindefamilien (Tiliaceae). Denne familien er nå slått sammen med kattostfamilien, og DNA-sekvensering viser at Mortoniodendron tilhører underfamilien Tilioideae sammen med Craigia og Tilia.
Liste over kulturminner i Rødøy
Liste over kulturminner i Rødøy er en oversikt over fredede og/eller bevaringsverdige bygninger og elementer i Rødøy. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Telodorcus pilosipes
Telodorcus pilosipes (også kjent som Dorcus pilosipes) er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor, blank, svart, nokså bred hjortebille, hannens kjever krumme med en kort, butt tann litt utenfor midten og noen mindre tenner lenger ute. Hunnen er mye mindre enn hannen, nokså tett punktert.
Utbredelse
Arten lever på Ny-Guinea og Salomonøyene.
Systematisk inndeling
Arten blir ofte plassert i slekten Dorcus, og noen ganger regnet som en underart av Telodorcus intermedius.
Hvalsmoveien
Hvalsmoveien er en to-felts vei som løper i en slak bue over Almesletta og er omgitt av dyrket mark og litt skog, samt de tre Almegårdene og noen småbruk.
RS 36 «Andreas Aarø»
RS 36 «Andreas Aarø» var ei redningsskøyte bygget for Redningsselskapet i 1930. Hun ble konstruert av Colin Archer og bygget av R Christensen & Co verft på Moen i Risør. Dette var Redningsselskapet's første redningsskøyte som ble levert med motor. Hun hadde imidlertid også et 100 m² stort seil. I 1950 ble motoren oppgradert, og i 1965 ble redningsskøyta solgt.
Disanthus cercidifolius
Disanthus cercidifolius er en busk i trollhasselfamilien fra Øst-Asia.
Den er løvfellende og kan bli opptil 3 m høy. Greinene er brune, snaue og har korkporer. Bladstilken er 3–5 cm lang. Bladene er runde eller hjerteformede, håndnervede med 5–7 nerver, snaue, helrandede, tilspissede, 5–10 cm lange og 5–9 cm brede med hjerteformet grunn. Høstfargen er oransje, rød eller purpur.
De femtallige blomstene sitter to sammen. Begerbladene har brune hår på utsiden og er nesten snaue innvendig. Kronbladene er røde, båndformede, tilspissede og har to nektarier ved basis. Frukten er en avlang kapsel med 5–6 frø i hvert rom. Blomstringstiden er i oktober–november, og frøene er ikke modne før i september–oktober neste år.
Disanthus cercidifolius omfatter to underarter. I Japan vokser subsp. cercidifolius. I Kina finnes subsp. longipes i provinsene Hunan, Jiangxi og Zhejiang. Den sistnevnte vokser i eviggrønn eller løvfellende skog 450–1200 moh.
Arten brukes av og til som hageplante på grunn av de praktfulle høstfargene. Den vokser best i sur jord og tåler skygge. I Norge er den lite hardfør og kan kun plantes til herdighetssone 2.
Wingspan: Hits and History
Historie
Albumet består av to plater. Den ene (Hits), hvor McCartneys største hits er samlet (eksklusive duettene «Ebony and Ivory» med Stevie Wonder og «Say Say Say» med Michael Jackson). Den andre (History) består av albumspor og litt mindre kjente låter.
På denne samleplata finnes sanger som «Band on the Run», «Maybe I'm Amazed», «Mull of Kintyre» og «Live and Let Die».
Paul McCartney spilte inn 15 album i denne perioden: fem soloalbum, et album med sin kone Linda, og ni album med Wings (inkludert en «greatest hits»-samling). Wingspan: Hits and History inneholder sanger fra alle disse albumene, samt et par singler som ikke hadde vært inkludert på Wings Greatest.
Wings var aktive fra 1971 til 1980, men albumet inneholder materiale fra McCartneys album fra både før og etter Wings-perioden. Albumet inneholder derimot ingenting fra McCartneys velkjente samarbeid med Stevie Wonder og Michael Jackson på begynnelsen av 1980-tallet.
Denne utgivelsen ble utgitt sammen med TV-dokumentaren Wingspan i 2001. Dokumentaren omhandlet McCartneys forhold til Linda Eastman og deres ekteskap, det traumatiske siste året av The Beatles' karriere og hans egen rolle i oppløsningen av bandet, og historien om Wings' karriere gjennom 1970-tallet til bandet ble oppløst i 1980. Dokumentaren var produsert av hans datter Mary McCartney, som også intervjuer sin far i filmen.
Disk 1: Hits
Alle sangene er skrevet av Paul og Linda McCartney, unntatt hvor annet er notert
Benjamin Vogt
Paul Benjamin Vogt (født 16. mai 1863 i Kristiansand, død 1. januar 1947 i Oslo) var en norsk jurist, diplomat og politiker (H).
Familie
Benjamin Vogt, som han kalte seg, var sønn av statsråd Niels Vogt, bror av pressemannen Nils Vogt og tremenning av professor Johan Vogt, lege Ragnar Vogt og dikteren Nils Collett Vogt.
Unionskrisen 1905
Sommeren 1905 fungerte Benjamin Vogt som den norske regjeringens sendemann i Stockholm. Hans oppgave var å sondere de svenske vilkårene for å godta en unionsoppløsning. Han var deretter en av de fire delegerte til forhandlingene i Karlstad i september 1905.
Diplomat
Da unionskrisen var løst på fredelig vis i 1906 ble Vogt Norges første sendemann i Stockholm. I 1910 sto han for tur til å bli doyen i diplomatkorpset i byen. Den ublodige norske «revolusjonen» i 1905 var ennå et sårt punkt i Sverige, og Utenriksdepartementet fryktet derfor at denne forfremmelsen ville bli tatt ille opp. Det ble av den grunn besluttet å foreta en omrokering av Norges ministre i utlandet. Vogt skulle sendes til Berlin. Ministeren der, von Ditten, skulle overta i London, som akkurat var blitt ledig. Dette ble imidlertid stoppet av den tyske keiseren Wilhelm, som mente at å sende von Ditten til London ville se ut som en forfremmelse og gi inntrykk av at Berlin ikke var en like god postering som London. Det tyske utenriksdepartementet ga derfor Norge underhånden beskjed om at en slik utnevnelse ville være uholdbar. Det hele endte med at Vogt måtte ta posten i London i stedet. På den annen side var London på den tiden Norges største og viktigste utenriksstasjon.
Benjamin Vogt var mellom 1910 og 1934 norsk minister i London. Han hadde en svært vanskelig stilling, som representant for det nøytrale Norge i Storbritannia under første verdenskrig. Storbritannia satte flere ganger Norge under hardt press for å hindre at landet handlet med Tyskland. Han fikk også en for Norge svært pinlig sak i fanget, da kunstmaleren og journalisten Alfred Hagn i 1917 ble arrestert av britisk sikkerhetspoliti og siktet for å være en tysk spion. Hagn ble dømt til døden, men etter et omfattende og dyktig påvirkningsarbeid bak kulissene av Vogt og hans personell, ble Hagn til slutt benådet. Vogt ble i sin samtid anerkjent for å ha gjort en god jobb i denne vanskelige situasjonen. Han gikk av i 1934, ett år ut etter pensjonsalder. Deretter praktiserte han en periode som advokat i Oslo.
Vogt var ved flere anledninger dommer i internasjonale voldgiftssaker. Han var i 1926 delegert til Folkeforbundet. Under Grønlandssaken 1932–33 var han midlertidig dommer ved den internasjonale domstolen i Haag, hvor han 1933 ble fast dommer.
Personlighet
Benjamin Vogt ble beskrevet som den fødte diplomat. Han kom fra en embetsmannsslekt, passet på formalitetene, men var også hjemme i de uformelle sosiale rommene; i private samtaler, på herreklubbene og ikke minst i alle slags selskapeligheter. Han fant seg derfor snart godt til rette i London, og ble godt likt av det britiske embetsverket, noe som kom godt med i de vanskelige sakene han tok hånd om.
Tranøy
Tranøy kommune (nordsamisk: Ránáidsullo suohkan) er en tidigere kommune i Troms på øya Senja. Den grenset i nord mot kommunene Torsken og Berg, og i øst mot Lenvik. Den 1. januar 2020 ble Lenvik sammenslått med de tre nabokommunene til Senja. Over fjorden i øst ligger også kommunen Dyrøy, mot sør Ibestad og i sørvest ligger Harstad.
Kommunen lå sør for Lakselva og Svandalen og ble derfor, som helhet, regnet å ligge på Sør-Senja. Kommunen hadde sine største befolkningssentra i nord og sør, og man snakket derfor om Sør-Tranøy eller sørkommunen og Nord-Tranøy eller nordkommunen.
I nord var det innlandsbygdene Vesterfjell og Solli, sammen med Vangsvik, som var de største bygdene. Den sørlige delen av kommunen var delt mellom Innersida, med Stonglandseidet som største bygd, og Yttersida hvor Skrolsvik og Rødsand var de største lokalsamfunna.
Kommuneadministrasjonen var i Vangsvik, men helse- og sosialadministrasjonen lå i Stonglandseidet. Tranøy var også kjent for sitt allsidige kulturliv. Det var to skoler i kommunen, Stonglandet og Vikstranda skole.
Delområder
Tranøy kommune var delt inn i to delområder; Tranøy i nord og Stonglandet i sør (innbyggertall 2015): Bosted ikke oppgitt (0)
Stefania
Stefania kan vise til Eurovision Song Contest.
Stine Thaning
Stine Thaning (født 1958) er en dansk kostymedesigner som har arbeidet med film og TV siden 1990-tallet.
Priser og nominasjoner
I 2017 mottok hun Robertprisen for årets kostymedesigner for filmen Det kommer en dag. Hun var nominert til samme pris i 2014 for Kvinnen i buret og i 2015 for Fasandreperne. I 2020 var hun nominert for Ser du månen, Daniel.
Småart
Småart (agamospecies) er et begrep som brukes innen biologi, særlig botanikk, for de linjene av genetisk ganske like individer som oppstår når arter formerer seg apomiktisk (en form for ukjønnet formering). Siden avkommet kun har genetisk materiale fra morplanta, er de kloner. Dette betyr at mutasjoner som skjer vil samles opp i ulike linjer siden det ikke skjer noen blanding av gener som seksuell reproduksjon innebærer. Når slike planter av og til har normal kjønnet formering gir de opphav til artskomplekser med uklare artsgrenser.
Eksempler på norske planteslekter som har apomiktiske taksa er: bjørnebær (Rubus), Løvetann (Taraxacum) og sveve (Hieracium). Innen de siste to slektene er det skilt ut fler hundre eller tusen småarter.
260-årene f.Kr.
-- 269 f.Kr. -- 268 f.Kr. -- 267 f.Kr. -- 266 f.Kr. -- 265 f.Kr. -- 264 f.Kr. -- 263 f.Kr. -- 262 f.Kr. -- 261 f.Kr. -- 260 f.Kr.
Tiårsoversikt
Løkurt
Løkurt er en plante i korsblomstfamilien med en løklignende lukt og smak. De har lange tynne stengler, med rosettstilte blader nederst, og hjerteformede, ofte tannete blad øverst. Den har små hvite blomster, og i likhet med alle arter i korsblomstfamilien, fire kronblad. Noen steder sprer den seg som et ugress.
Beskrivelse
Løkurt er en toårig urt som overvintrer og blomstrer i det andre året. Hele planten har en hvitløklignende duft når plantedelene knuses, noe som gjør navnet løkurt veldig beskrivende. Stengelen vokser opprett inntil 90, noen ganger 130 cm i høyde. De kan være helt ugrenet, eller bare grenet øverst. Nederst er den ofte snau, men kan også få små hårlignende utvekster fra plantens hudvev kalt trikomer. Lengden på disse er omkring 1,5 mm lange.
Ved grunnen har urten rosettstilte blad. Bladstilken kan være alt fra 3 til 16 cm lang, men normalt ikke lengre enn 10 cm. Stengelbladenes omriss er nyre- eller hjerteformet omkring 1,5–5 cm i bredden, og kortere i lengden. Bladets grunn er hjerteformet, og kanten er avrundet eller tannet, snau eller hårete. Høyere opp på stengelen endrer bladene seg noe, de får kortere bladstilker, og blir eggformet, hjerteformet eller trekantet i omriss. Disse bladene er ofte også hjerteformet ved grunnen, men kan også være rette, mens kanten er skarpt eller rundt tannet, med en skarpt tilspisset bladspiss.
Blomsterstanden som blomstrer mellom april og juni, er en klase som vanligvis er uten høyblader, selv om de unntaksvis kan være tilstede. De enkelte blomstene har ovale begerblader mellom 2,5–3,5 cm lange og 7–15 mm brede. Kronbladene er hvite, bredest ytterst slik at de blir omvendt lanseformet, avsmalnende mot midten av blomsten hvor de har en kroklignende form. Lengden er oftest mellom 4–8 mm og bredden mellom 2–3 mm. Pollentrådene i blomstene er omkring 2 til 3,5 mm lange, noen ganger litt lengre og ytterst sitter små ovale pollenknapper på omkring 1 mm. Griffelen er omkring 2 mm.
Dansborg
Dansborg er en festning i det sydlige India, i den gamle danske kolonien Trankebar (1620–1845). Festningen ble bygget av skånske Ove Gjedde i 1620, som også hadde kommandoen over Asiatisk Kompagni, som hadde til formål å skaffe Danmark en del av østens rikdommer.
Løkurt
Beskrivelse
Frukten er linjeformet, mellom 3 og 8 cm lang og omkring 2 mm tykk. Den kan være nær sylidrisk, firkantet eller avspisset oval i tversnittet. Frøene blir brune, eller svarte, smalt ovale, inntil 4,5 mm lange og mellom 1 og 2 mm i bredden, med langsgående riller. Planten setter frukt omkring en måned etter blomstring.
Dansborg
Dansborg var bygget for å sikre de 20–30 000 borgeres trygghet og tillit. Festningen var danskenes nest største (etter Kronborg). Danskenes makt over Trankebar og Dansborg opphørte da kolonien i 1845 ble solgt til England.
I dag benyttes festningen som museum.
Løkurt
Beskrivelse
Den er diploid, med 36, eller 42 kromosompar i cellens genmateriale.
Utbredelse og bruk
Løkurt er vanlig i Sør- og Mellom-Europa og vokser også noen steder i Nord-Afrika og Vest-Asia. I Norge er den ikke særlig vanlig, men den finnes spredt til Dyrøy i Troms. Den vokser i skogkanter, kratt, vegkanter og brakkmark, og foretrekker kalkholdig eller basisk jord.
Planten ble innført til Nord-Amerika som en krydderurt i 1860-årene og er nå blitt en plagsom invaderende art. I Europa blir bestanden av løkurt holdt i sjakk av soppsykdommer og insekter, men disse artene mangler i Nord-Amerika. Løkurt er dermed i stand til å utkonkurrere innfødte arter i korsblomstfamilien.
I Norge er det gjort arkeologiske funn av mat som dateringer har plassert mer enn 6,000 år tilbake i tiden. Funnene inneholder løkurt og arkeologene mener det er de eldste eksemplene på bruk av krydder i Europa.
Stønad
En stønad er ensidig overføring av vederlagsfrie ytelser, vanligvis i form av penger fra offentlig sektor til privatpersoner. Stønader er ikke knyttet næringsvirksomhet. Ytelser til næringsvirksomhet kalles derimot subsidier eller tilskudd. Ordet er et nynorsk avløserord for understøttelse.
Inline-skaterhockey
Inline-skaterhockey er et lagspill som spilles med inline-skøyter der de to lagene med køller forsøker å få en ball (bestående av hardplast) inn i motstanderens mål. Det laget som gjør dette flest ganger vinner kampen. Inline-skaterhockey er en fysisk sport som ligner ishockey. Det internasjonale inline-skaterhockeyforbundet har arrangert europamesterskap for menn, kvinner og ungdommer siden 1997.
Stønad
Stater som har som politisk mål å være velferdsstater har innført lover og regler som gir innbyggerne rett på økonomiske stønader i bestemte situasjoner og livsfaser. I Norge er det særlig folketrygden og NAV som tildeler stønader.
Douglas A-26 Invader
Douglas A-26 Invader var et amerikansk tomotors lett bombefly og et angrepsfly som ble utviklet under under andre verdenskrig. Det ble bygget av Douglas Aircraft og totalt 2 452 eksemplarer av A-26 ble bygget i årene 1942–1945. Mellom årene 1948 og 1965 var betegnelsen B-26 Invader, hvilket skapte forvekslinger med den tidligere Martin B-26 Marauder i forbindelse med innsatsen i Vietnamkrigen og den fikk tilbake benevningen A-26.
Varekostnad
Varekostnad er kostnader som påløper ved kjøp og produksjon av varer, inkludert toll og avgifter, men eksklusiv merverdiavgift.
EM i fotball for kvinner 2022
Mesterskapet skulle opprinnelig arrangeres i 2021, men på grunn av koronaviruspandemien besluttet UEFA å utsette herrenes mesterskap til 2021 og kvinnenes mesterskap til 2022.
28. februar 2022 ble russiske klubb- og landslag suspendert av FIFA og UEFA fra å delta i internasjonale turneringer på ubestemt tid, som følge av den russiske invasjonen av Ukraina 24. februar 2022. Russlands kvinnelandslag var kvalifisert til europamesterskapet og skulle ha spilt i gruppe C. Portugal overtok plassen til Russland i gruppe C.
Vertsnasjonen England vant europamesterskapet for første gang, etter å ha slått Tyskland i finalen på Wembley etter at kampen gikk til ekstraomganger.
Kvalifisering
47 landslag i UEFA deltar i EM-kvalifiseringen (inkludert Kypros, som deltar for første gang på seniornivå for kvinner, og Kosovo som deltar i EM-kvalifiseringen for kvinner for første gang) for å konkurrere om 15 ledige plasser i mesterskapet, da vertsnasjonen England er direktekvalifisert. Forskjellen fra tidligere kvalifiseringer er at forhåndskvalifiseringen til kvalifiseringen er fjernet, og at alle landslag som har meldt seg på kvalifiseringen starter i samme runde. Kvalifiseringen består av to runder:
Kvalifiserte lag
<references group="lower-alpha" />
Dommere
19. april 2022 kunngjorde UEFA hvilke dommere som skulle dømme mesterskapet. 27. april ble den belgiske dommeren Ella De Vries tatt med som VAR assistent.
Tropper
Hvert landslag vil sende inn en tropp på 23 spillere til mesterskapet, hvorav tre må være keepere. Hvis en spiller er skadet eller syk, alvorlig nok til å forhindre deres deltakelse i mesterskapet, før lagets første kamp, ​​kan de erstattes av en annen spiller.
Gruppespillet
Alle klokkeslettene er lokaltid, BST (UTC+1).
Collection (1992-album)
Collection er en samleplate med Tor Endresen og Pål Thowsen, utgitt i 1992.
Jens-Lys Cajuste
Jens-Lys Michel Cajuste (født 10. august 1999) er en svensk fotballspiller som spiller for den franske klubben Stade de Reims.
Landslaget
Han ble tatt ut i s EM-tropp til EM i fotball 2021.
William Alexander Forbes
William Alexander Forbes (født 25. juni 1855, død 14. januar 1883) var en engelsk zoolog. Han var sønn av James Staats Forbes (1823 – 1904).
Forbes studerte naturvitenskapelige fag på St John's College i Cambridge. I 1879 ble han utnevnt til prosector til Zoological Society of London etter at vennen Alfred Henry Garrod døde. Forbes foreleste om sammenlignende anatomi ved Charing Cross Hospital Medical School. Han publiserte flere viktige forskningsartkler om muskelstrukturen og stemmeorganet hos fugler.
I 1880 besøkte Forbes skogene i Pernambuco, Brasil og publiserte en reiseskildring fra turen sin i Ibis i 1881. I 1882 reiste han til Vest-Afrika for å studere den lokale floraen ved munningen av Niger-deltaet. Han ble syk kort tid etter og døde i Shonga.
Yog Maya
Yog Maya (født mellom 1861 og 1864, død 1942) var ei kvinne fra Bhojpur-området i de østlige åsene i Nepal, som blei leder for en hinduistisk inspirert protestbevegelse mot diskriminering og kasteundertrykking..
Som ung enke kjente hun den tradisjonelle hinduismens kvinnefiendtlige undertrykkelse av enker på kroppen. Hun nekta å godta det, og på begynnelsen av forrige århundre tok hun initiativet til en protestbevegelse mot mange former for religiøs og sosial undertrykking.
Hun starta en kampanje for rettferdighet og sannhet (Satya Dharma Bhichha), og mot fattigdom, undertrykkelse og urettferdighet – for Dharma Rayja.
Yog Maya sammenfatta sin kritikk av Rana-herskernes mangel på rettferdighet og medfølelse med de fattige  i et dikt, som fungerte som hennes program.
Den ikke-voldelige protestbevegelsen hennes mobiliserte tusener av tilhengere.
Rana-diktaturet tillot ingen former for politisk bevegelse eller opposisjon, og Yog Maya blei fengsla i 1939.
Da hun slapp ut, leda hun et massesjølmord sammen med 59 tilhengere som drukna seg i Arun-elva i 1942.
Liste over kulturminner i Meløy
Liste over kulturminner i Meløy er en oversikt over fredede og/eller bevaringsverdige bygninger og elementer i Meløy. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Khouma Babacar
Han har tidligere spilt for Pescara Calcio.
Jens Krag-Juel-Vind
Jens lensbaron Juel-Vind, fra 1771: Krag-Juel-Vind (født 15. juni 1723, død 30. april 1776) var en dansk adelsmann, godseier, amtmann, og justitiarius. Som dommer deltok han i Højesterets behandling av saken mot kong Christian VIIs livlege Struensee.
Waterloo stasjon
Waterloo stasjon er et stasjonskompleks i Lambeth, på sørbredden av Themsen i London.
Komplekset består av jernbaneterminalen London Waterloo (som har flest plattformer og størst areal av alle Storbritannias stasjoner), jernbanestasjonen Waterloo East og undergrunnsstasjonen Waterloo. Frem til november 2007 var Waterloo International Londons endestasjon for Eurostar-tog fra kontinentet. Disse togene er nå flyttet til St. Pancras.
Eksterne lenker
Gare de Waterloo תחנת הרכבת התחתית ווטרלו
Andalusier
Andalusier er en hesterase som kommer fra Den iberiske halvøya. Den var den beste krigshesten i romertiden og under den greske storhetskrigen. Navnet andalusier stammer fra Andalucía i Sør – Spania, mens ordet pura rasa espanol betyr «renraset spanjol». Rasen er også kjent som «kongenes hest – hestenes konge», og er en av verdens beste dressurhester.
Dagens andalusiere stammer rett fra de modige krigshestene. I 1567 grunnla kong Felipe II den kongelige stall og stutteri, der han håpet og forbedre andalusieren og dermed folkets interesse for rasen ved og tilføre andre blodslinjer. Han kalte andalusierenvfor «den spanske hest». Ikke før i 1572 ble andalusieren betegnet som en egen rase, og fra da av har Kong Felipe brennmerket alle sine hester med en kronet R. Senere ble det åpnet en stambok for å bevare rasens renhet. Denne boken heter «Registro de Caballos Españoles y Hacas».
Rasen er kraftig og muskuløs, men samtidig elegant. Den er godt kjent for sine gode bevegelser, som gjør den perfekt for dressur og klassisk ridning. Ellers kan den også brukes som fritidshest. En ordentlig andalusier er modig, fyrig, medgjørlig og utrolig snill. I Spania brukes rasen mye til tyrefekting, og i den klassiske rideskolen. Hesten finnes i alle farger, men for kort tid siden var bare brun, sort og skimmel godkjente farger.
Andalusier-hopper skal være minst 150 cm i mankehøyde, og hingster minst 152 cm.
Nicoline Weywadt
Nicoline Marie Elise Weywadt (født 5. februar 1848, død 20. februar 1921) var en islandsk fotograf.
Hun var datter av faktor (butikksbestyrer) i Djúpivogur i det østlige Island, Niels Peter Emil Weywadt (1814–1883). Begge hennes foreldre var danske og Nicoline dro til København for å studere fotografi. Etter hjemkomsten i 1872 åpnet hun et fotostudio i hjembyen som hun senere flyttet til Teigarhorn. Nicolines fotostudio var det første som ble grunnlagt i det østlige Island, og hun var selv den første utdannede, kvinnelige fotograf i landet.
Nicoline arbeidet med fotografi i 30 år, flere av hennes bilder kan ses hos Ljósmyndasafn Íslands.
Norse Atlantic Airways
Norse Atlantic Airways AS er et norsk flyselskap. Selskapet ble startet i februar 2021, og starter flyvninger juni 2022. Flyselskapet er et lavpris, langdistanse flyselskap, som opererer utelukkende med Boeing 787 Dreamliner, hvor noen av flyene er kjøpt opp av Norwegians tidligere langdistansesatnings­datterselskap, Norwegian Long Haul.
Historie
Norse Atlantic Airways ble grunnlagt i februar 2021 av Bjørn Tore Larsen, med Bjørn Kise og Bjørn Kjos som har minoritetsposter. Flyselskapet ble annonsert 15. mars 2021, ved siden av planene om å begynne å selge billetter høsten 2021 for oppstart av rutefly i desember 2021. Flyselskapets planer inkluderte også intensjoner om å operere tolv Boeing 787 Dreamliner-fly tidligere operert av Norwegian Air Shuttle og dets tilknyttede datterselskaper, etablerer partnerskap med andre Norge-baserte flyselskaper, inkludert Norwegian Air Shuttle og oppstartsflyselskapet Flyr, samt flyter selskapet til Oslo Børs. Flyselskapet hadde annonsert London, Oslo og Paris i Europa, sammen med Los Angeles, Miami og New York City i USA blant sine planlagte første destinasjonsbyer, og hadde i tillegg uttrykt interesse for senere å betjene destinasjoner i Asia. For å lansere selskapet fullførte dets aksjonærer en rettet emisjon på 1,275 milliarder norske kroner ($150 millioner amerikanske dollar) 26. mars 2021. 29. mars 2021 kunngjorde AerCap signeringen av en leieavtale med Norse Atlantic for flyselskapets første ni Boeing 787, bestående av tre 787-8 og seks 787-9. Etter Norse Atlantics debut på Oslo-børsen 12. april 2021, hentet selskapet inn over 1,4 milliarder norske kroner ($165 millioner amerikanske dollar) i sin børsintroduksjon (IPO).
I løpet av august 2021 kunngjorde Norse Atlantic Airways at de hadde sikret seg leasingrettigheter for ytterligere seks Boeing 787-9 fra BOC Aviation, og økte sin planlagte flåte fra tolv til femten fly, med leveranser som startet i 2021 og leveransene skal fullføres i løpet av 2022. 10. august 2021 avslørte flyselskapet i tillegg sitt oppdaterte bedriftsbilde og flyvery. Deretter ble Norse Atlantics planlagte lansering av operasjoner utsatt fra desember 2021 til sommeren 2022, med henvisning til reiserestriksjoner knyttet til COVID-19-pandemien, og starten på billettsalget var planlagt å finne sted omtrent tre måneder før lansering. Flyselskapet kunngjorde også at det hadde søkt om et luftoperatørsertifikat (AOC) i Norge, og at det planla å søke om en ekstra AOC i Storbritannia. Ved slutten av måneden hadde flyselskapet fortsatt ikke offentlig spesifisert noen flyplasser det ville betjene, men ble senere rapportert ved slutten av måneden å ha inngått avtaler med Londons Gatwick flyplass. I september 2021 skisserte flyselskapet i sin søknad til United States Department of Transportation (USDOT) om en utenlandsk flyselskapstillatelse driften av flyvninger fra Oslo til Fort Lauderdale, Newburgh og Ontario flyplasser, som betjener Miami, New York City, og Los Angeles områder henholdsvis. I november 2021 ble flyselskapet rapportert å ha blitt tildelt ankomst- og avgangstidspunkter på London Stansted Airport.
20. desember 2021 ble Norse Atlantics første Boeing 787-9 ferget til Oslo i forkant av den planlagte operasjonen våren 2022, og 29. desember 2021 fikk flyselskapet sin AOC av Civil Aviation Authority of Norge. Den 14. januar 2022 mottok flyselskapet godkjenning fra USDOT til å drive rute- og chartertrafikk mellom Europa og USA. Den 15. mars 2022, et år etter Norse Atlantics offentlige avsløring, kunngjorde flyselskapet at det planla å starte billettsalget i april 2022 med lanseringen av operasjoner som skulle skje i løpet av juni 2022, og at det hadde blitt tildelt spilleautomater på Londons Gatwick flyplass. 11. april 2022 mottok flyselskapet sin godkjenning for sin utenlandske flyselskapstillatelse fra USDOT. Flyselskapet åpnet deretter reservasjoner og kunngjorde sitt første rutenettverk 28. april 2022, og at flyvninger ville starte 14. juni 2022 mellom Oslo og New York JFK, før de senere opererer tjenester til Fort Lauderdale, Orlando og Los Angeles som en del av det første flyselskapet. Nettverk. Spesielt avvek flyselskapet fra sine intensjoner om å operere til Newburgh eller Ontario.
Bedriftsforhold
Norse Atlantic Airways har hovedkontor i Arendal, Norge, og er heleid av morselskapet Norse Atlantic ASA. Ved etableringen tidlig i 2021 var flyselskapet 63 % eid av konsernsjef Bjørn Tore Larsen og tilknyttede selskaper, 15 % eid av Bjørn Kjos og 12 % eid av Bjørn Kise. Etter morselskapets notering på Oslo Børs forble Bjørn Tore Larsen majoritetsaksjonær med en eierandel på 12,4 %, fulgt av institusjonelle investorer som Delphi Nordic (6,7 %), DNB SMB (6,3 %) og Skagen Vekst (5,9 %) innen januar 2022.
Destinasjoner
Per april 2022, Norse Atlantic Airways planlegger å fly til følgende destinasjoner:
Logo
Norse Atlantics bedriftslogo er direkte inspirert av Osebergskipet, med flyselskapets tilhørende liv og merkevarebygging inspirert av langskipene som ble brukt av vikingene for å krysse Nord-Atlanteren. Flyene er oppkalt etter ulike nasjonalparker som ligger i land som betjenes av flyselskapet.
Kritikk
Etter Norse Atlantics offentlige avsløring i mars 2021, gjorde observatører og medier sammenligninger med likheten mellom forretningsmodellen og Norwegian Air Shuttle og dens langdistanseoperasjoner. En faktor inkluderer tilstedeværelsen av nøkkelledere med tilknytning til Norwegian blant Norse Atlantics grunnleggere og investorer, med Kjos som Norwegians tidligere administrerende direktør, Kise tidligere som Norwegians styreformann, og Larsen styreleder i OSM Aviation, et selskap som er ansvarlig for å skaffe ansatte til mange av Norwegians flyvirksomhet før Norwegians restrukturering. Andre aspekter ved Norse Atlantics foreslåtte operasjoner falt i tillegg sammen, inkludert valget av destinasjoner, og de spesifikke Boeing 787-flyene den leide ble tidligere operert av Norwegian, med flyene for å beholde den samme setekonfigurasjonen når de ble operert av Norse Atlantic.
Ytterligere paralleller til Norwegians tidligere handlinger ble trukket da USAs kongressmedlem Peter DeFazio den 24. mars 2021 i en uttalelse oppfordret til å nekte et utenlandsk flyselskapstillatelse til Norse Atlantic, på grunnlag av skadevirkninger forårsaket av utstedelsen av utenlandsk luft i 2016. transportørtillatelse til Norwegian Air International, og hevdet at selskapet hadde omgått Norges arbeidsvern gjennom irsk inkorporering. Som svar på påstandene uttalte konsernsjef Bjørn Tore Larsen i Norse Atlantic at flyselskapet er et uavhengig norsk selskap og hadde planlagt å ha fast ansatte basert i USA. I løpet av mai 2021 nådde flyselskapet avtaler med fagforeninger som representerte flyvertinner inkludert de som er basert i USA, før de ble ansatt. British Airline Pilots Association kunngjorde også et partnerskap med flyselskapet i september 2021.
Flåte
Per oktober 2022, Norse Atlantic Airways opererer med følgende fly:
Thomas & Uber Cup 2018
Thomas & Uber Cup 2018 ble arrangert i Bangkok i Thailand i 2018.
Angrepet mot Qana 30. juli 2006
'''Angrepet ved Qana 30. juli 2006''' fant sted ved 01-tiden. 28 sivile ble drept i et israelsk luftangrep mot en bygning i al-Khuraybah, som ligger rett nord for den sør-libanesiske byen Qana. 16 av disse skal være barn. Ca 100 sivilister befant seg i bygningen da den ble angrepet. Mange av disse søkte tilflukt i bygningen, som ble delvis rasert under angrepet. De hadde flyktet fra bomberegnet i omkringliggende landsbyer. Angrepet skjedde i forbindelse med Israel–Libanon-krisen 2006.
Israel
De første meldinger i løpet av den påbegynnende granskingen som er startet av den israelske forsvarsministeren har vist forbausende innhold, om at bygningen som kollapset etter luftangrep var riktignok angrepet, men mellom midnatt og kl. 1 om natt opptil 7 timer før. Videoopptak viste at Hizbollah hadde foretatt rakettangrep og siden kjørt inn i landsbyen for å bevise at Qana var en base for rakettangrep mot Israel. 150 raketter i 30 salver var hevdet registrert av IDF som siden lansert en rekke angrep. Det første angrepet om natt var mot selve bygningen som kollapser, det andre angrepet kl. 2 mot to bygninger 400 m vekk og et tredje angrep mot tre bygninger 430 m vekk kl. 07.30 om morgen. Etterhvert vist det seg at man hadde syv timer mellom luftangrepet som rammet bygningen og den første nyhetsmelding som kom ut fra Qana. Spekulasjonene om forsinkelsen i nyhetsmeldningene som først kom ved morgen er det flere av. Foreløpige holde etterforskerne i IDF alle muligheter åpen. Stabssjefen ved Israels flyvåpen sa 31. juli at Israel kanskje ikke er ansvarlige for de sivile dødsfallene etter angrepet. General Amir Eshel uttalte at Hizbollahs egne eksplosiver inne i selve det rammede bygget kan ha vært ansvarlig for kollapsen. Israels FN-ambassadør Gillerman på sin side anklaget Hizbollah for «på en kynisk og brutal måte» å ha sperret folk inne i bygget og selv sprengt den i lufta.
Senere ble det imidlertid klart at IDF ikke hadde noen informasjon om raketter avfyrt fra/eller i nærheten av bygget som ble truffet, eller om Hizbolla-styrker i nærheten av stedet. IDF forandret etter dette sine tidligere påstander. Stedet skulle etter israelske planer bombes, men det var ingen rakettoppskytninger fra Qana den dagen stedet ble angrepet av Israel.
Libanon
Lokale innbyggere i Qana bestridte påstandene fra israelske militære. De sa at bygningen kollapset i de tidlige timene av dagen. Vitner på stedet sier at angrepet i Hariva-området i Qana skjedde ca. 1:00 A.M. Etter det første angrepet, forlot noen av beboerne i bygget for å undersøke skadene, disse overlevde. Noen få minutter etter ble bygningen angrepet igjen, noe som medførte at veggene kollapset. Dette drepte folkene innvendig som ikke hadde forlatt bygget.
Internasjonale medier fikk først høre om hendelsen kl. 0800 fra libanesiske kilder. Den sene offentliggjøringen ble forklart med at elektrisitet og telefonforbindelse til Qana var helt eller delvis brutt av israelske flyangrep.
Reaksjoner
Se også BBC:In quotes: Lebanon reaction og News.com.au – Leaders speak out over the raid on Qana
Libanon/Hizbollah
Etter angrepet sa libanesiske myndigheter at de ikke vil treffe USAs utenriksminister før Israel går med på en våpenhvile Libanons statsminister Fouad Siniora krevde også en umiddelbar våpenhvile og gransking av angrepet. Han sa også at Israels angrep var «avskyelige overgrep», og ba om en internasjonal etterforskning av drap på sivile.
Hizbollah sa at de ville gjengjelde angrepet mot Qana. Flere katyusha-raketter traff like etter den israelske byen Kiryat Shemona. Flere ble såret i det som innbyggerne i byen beskrev som den verste dagen så langt i konflikten. Når angrepet ble kjent stormet rasende demonstranter FNs hovedkvarter i Beirut.
Internasjonale reaksjoner
FNs spesialutsending til Libanon, Geir Pedersen, fordømte angrepet mot Qana. Kongen av Jordan, Abdullah II, beskriver angrepene som «aggressive folkerettsbrudd», mens den britiske utenriksminister mente at angrepet var «et trist tilbakeslag for videre forhandlinger mellom Israel og Hizbollah».
Hotel Rival
Hotel Rival er et hotell og kino som ligger ved Mariatorget på Södermalm i Stockholm. Det er en 1930-tallsbygning i funkisstil. Bygget er eid av Benny Andersson. Filmmusikalen Mamma Mia! hadde premiere på Rival 4. juli 2008.
Angrepet mot Qana 30. juli 2006
Internasjonale reaksjoner
Flere norske bistandsorganisasjoner og den Norske Kirken fordømte angrepet. Hans Morten Haugen fra Kirkens Nødhjelp kalte angrepet mot Qana for "en klar krigsforbrytelse". Human Rights Watch la det hele og fulle ansvaret for hendelsen i Qana på Israel og kalte det senere for en krigsforbrytelse.
Israel
Israelerne sa etter angrepet ble kjent, at målet for angrepet var Hizballah-grupper som skal ha avfyrt raketter mot Israel fra området. Vi angrep folk som skjøt raketter, sa kaptein Jacob Dallal, talsmann for den israelske hæren, til Reuters. Israel hevder også at de slapp flyveblad over byen tidligere som advarte mot å oppholde seg der. Israels justisminister Haim Ramon fastslo at alle som fortsatt befinner seg i Sør-Libanon, blir sett på som legitime mål. «''Israel beklager på det sterkeste og uttrykker dyp sorg over angrepet mot uskyldige sivile i Libanon. Israel kommer til å sette i gang en gransking for å finne ut hvordan dette skjedde''», uttalte den israelske regjeringens talsperson Miri Eisin. Den israelske forsvarsministeren ga ordre om etterforsking av hendelsen.
FNs sikkerhetsråd
Et ekstraordinært møte i FNs sikkerhetsråd ble innkalt 30. juli. Dette møtet skulle blant annet ta opp et krav om umiddelbar våpenhvile. FNs generalsekretær sa dette ved innledningen på møtet: "Excellencies, we must condemn this action in the strongest possible terms, and I appeal to you to do likewise,". Møtet endte imidlertid ikke med en fordømmelse av Israel, da USA la ned veto mot dette. En uttalelse som beklaget tapet av sivile liv ble vedtatt.
Midlertidig våpenhvile
Israel vedtok en ensidig 48 timers stopp i luftangrepene for å «etterforske hendelsen i Qana». Israelerne forbeholdt seg likevel retten til å slå til mot posisjoner som angrep Israel med raketter i denne perioden.
Alternativ nyhetsformidling
Ikke alle er enige i hvordan angrepet mot Qana er fremstilt. Blant annet EU referendum har gått gjennom det som skjedde i Qana.
Štefan Tarkovič
Štefan Tarkovič (født 18. februar 1973) er en slovakisk fotballtrener som er landslagstrener for.
Astrid Hilde
Astrid Margrethe Hilde (født 8. juli 1970) er en norsk jurist og politiker for Arbeiderpartiet. Hun har arbeidet som advokat for Advokatfirmaet Simonsen Vogt Wiig AS og som juridisk rådgiver for Agder Energi. Hilde ble i 2015 valgt som ordfører i Søgne kommune.
Villa Louvigny
Villa Louvigny er en bygning i Luxembourg by, hovedstaden i Luxembourg. Bygningen var hovedkvarteret til kringkasteren Compagnie Luxembourgeoise de Télédiffusion, forløperen til RTL Group. Radio Luxembourg sendte også herfra. Bygningen ligger i Parc municipal i Ville Haute-kvarteret sentralt i byen.
Historie
Bygningen ble ferdigstilt i 1920 og ble bygget på restene av Louvigny-fortet på den gamle festningen i Luxembourg. Bygningen ble leid ut til kringkastingsselskapet Compagnie Luxembourgeoise de Télédiffusion, og Radio Luxembourg startet sendingene sine her i 1933.
Kringkasteren CLT kjøpte til slutt bygningen i 1937. I 1991 flyttet kanalen til nye kontorer i Kirchberg, mens Luxembourgs filharmoniske orkester ble i bygningen til 2005, da orkesterets nye konsertsal sto ferdig.
Siden år 2000 har Villa Louvigny vært hovedsete til Luxembourgs nasjonale helsedirektorat.
Villa Louvigny var arena for Eurovision Song Contest to ganger: i 1962 og 1966.
Andrea Eskau
Andrea Eskau (født 21. mars 1971 i Apolda i Øst-Tyskland) er en tysk handikappidrettsutøver som konkurrerer i håndsykling, skiskyting og langrenn. Hun konkurrerer i klassen for synshemmede utøvere.
Hun skadet ryggmargen i en sykkelulykke i 1998, og ble lam fra livet og ned. Hun begynte å konkurrere i langrenn og skiskyting i 2009. Hun konkurrerer også i håndsykling og rullestolløp.
Idrettskarriere
Eskau vant sin første paralympiske gullmedalje da hun vant landeveisrittet i håndsykkel ved Paralympiske sommerleker 2008, i klassen HC A/B/C, foran henholdsvis Monique van der Vorst og Dorothee Vieth. Hun deltok i sine første paralympmiske vinterleker i 2010, og fikk der 2.-plass på 5 km langrenn, bak Ljudmila Wautschok, og 3.-plass på 10 km skiskyting.
Ved Paralympiske sommerleker 2012 i London vant hun både 48 km landevei og 16 km temporitt i håndsykkel i klassen H4. Året etter deltok hun ved Para-VM i sykling 2013, der hun vant klassen WH4. Hun deltok også i VM i skiskyting og langrenn for funksjonshemmede 2013 i Skellefteå, der hun fikk til sammen fire medaljer, hvorav tre gullmedaljer; to i langrenn og en i skiskyting.
Hun kom på 2.-plass sammenlagt i sitteski ved Verdenscupen i langrenn for funksjonshemmede 2013/14, bak norske Mariann Marthinsen. Hun representerte Tyskland ved de paralympiske vinterlekene 2014 i Sotsji, der hun vant 5 km langrenn, og 6 km skiskyting. For øvrig kom hun på 6.-plass på langrennssprinten og 7.-plass på 12,5 km skiskyting, og hun deltok på det tyske laget som kom på 5.-plass på 4 x 2,5 km stafett.
Triangel (heraldikk)
Triangel er en flatefigur i heraldikken, og den er der en likesidet trekant.
Triangelfiguren er brukt i våpenskjold allerede fra middelalderen og i de fleste land med europeisk heraldikk. Et triangel med figurer på inngår bl.a. i El Salvadors riksvåpen, Filippinenes presidentflagg samt i Nicaraguas flagg og Nicaraguas riksvåpen. De norske kommunene Andebu og Grong har tre triangler i sine kommunevåpen, mens Oppegård har sytten. Det finnes mange offentlige våpen (statlige og kommunale) i både Skandinavia og andre land med triangel. I norske slektsvåpen er et triangel mer sjelden. I Sverige hadde Engelbrekt Engelbrektsson (død 1436) i skjoldet et triangel som fra hver side har en utvoksende lilje. Denne figuren kan også oppfattes som tre halve liljer stilt som et triangel.
En figur i våpenskjold og flagg som er trekantet og dannet av en streng, kan se ut som et triangel som det er lagt et mindre triangel på. Denne figuren er også blitt kalt for triangel.
I bumerker brukes ett eller flere triangler formet ved hjelp av en sammenhengende strek eller linje. Trianglene kan henge sammen som to triangler formet som et timeglass, tre triangler som trikvetra eller fire som en valknute.
Liste over lagtingspresidenter
Liste over lagtingspresidenter omfatter stortingsrepresentanter valgt som president for Lagtinget inntil Lagtinget ble avskaffet i 2009.
Lagtingets president og visepresident inngikk som en del av Stortingets presidentskap. Presidentskapet består av seks personer; tidligere (inntil 2009) president og visepresident i Stortinget, Lagtinget og Odelstinget; etter 2009 Stortingspresident og fem visepresidenter.
Arwald
Arwald (død 686) fra Isle of Wight, som nedstammet fra Jylland, var etter tradisjonen den siste engelske hedenske konge i eller fra England fram til norrøne herskere invaderte på slutten av 900-tallet. Hans navn kan ha vært «Arwald» eller «Atwald» da navnet i Beda den ærverdiges manuskript, Historia ecclesiastica gentis Anglorum, er vanskelig å lese ved dette punkt. Forskningsprosjektet PASE har slått seg til ro med «Arwald».
Bortimot alt hva ettertiden kjenner om Arwald er fra Bedas Historia ecclesiastica gentis Anglorum (Det engelske folks kirkehistorie) som beskriver invasjonen på Isle of Wight av kong Cædwalla av Wessex. Denne greide gjennom nådeløs nedslaktning å bortimot utrydde alle beboerne på øya og erstattet dem med sine egne tilhengere. Cædwalla hadde også sverget på å gi en fjerdedel av øya til Wilfrid av Northumbria og kirken. Kirken hadde derfor egeninteresse i massedrapene av hedningene.
Arwald ble drept i slaget, men hans to yngre brødre slapp unna inn i det store Ytene-skogen, i dag kalt for New Forest, på fastlandet. De ble forrådet og utlevert til Cædwalla. Han fikk dem ført til et sted hvor han «var i skjul med sine sår» ved Stoneham, i nærheten av Southampton. Kort tid før brødrene ble halshugget skal de etter sigende ha konvertert til kristendommen ved at en abbed blandet seg inn. Ifølge Beda var denne påståtte konverteringen «de første fruktene» av massakren. De drepte brødrene, som kollektivt kalles Arwald (etter sin hedenske bror) da deres navn ikke er kjent, ble helgenerklært av den angelsaksiske kirke grunnet denne tvilsomme konverteringen.
Masaru Arai
Masaru Arai (新井 優, født 1952) er en japansk astronom, og en profilert oppdager av asteroider og kometer. Arai arbeider hovedsakelig i samarbeid med Hiroshi Mori, og totalt har han oppdaget 45 asteroider.
Arai oppdaget kometen Arai den 5. januar 1991.
Ok (fjell)
Ok er en 1 198 meter høy skjoldvulkan på Island. Ok ligger vest for Langjökull. Fjellet ble til i et vulkanutbrudd i siste istid.
På toppen lå isbreen Okjökull som forsvant i 2019.
Slåstad
Slåstad er en skolekrets, et poststed og en gard i Sør-Odal i Innlandet. Garden har gardsnummer 28 og ligger langs fylkesvei 209, på vestsida av Dølisjøen og østsida av Storsjøen, seks kilometer nordøst for administrasjonssentret Skarnes. Elevene i skolekretsen går på Slåstad skole som ligger på Nordset like sør for Slåstad. Der ligger også Slåstad barnehage. Poststedet har postnummer 2110.
Navnet var på gammalnorsk Slóarstaðir med betydning «Sloas sted» eller garden ved Sloa. Sloa er åa som renner fra Dølisjøen og ut i Glåma.
Fingermøll
Fingermøll (Alucitidae) er en liten familie av sommerfugler med fjæraktig oppdelte vinger. I Norge finnes det en vanlig art, kaprifolfingermøll (Alucita hexadactyla), som er vanlig nord til Sør-Trøndelag og kan finnes nesten året rundt, dessuten forkommer en sjeldnere art på Østlandet, leddvedfingermøll (Pterotopteryx dodecadactyla).
Utseende
Små til middelsstore (vingespenn 6 – 26 mm) møll. Vingene er vanligvis delt opp i mange, fjærlignende staver, hos noen av de største artene er de bare oppdelt ytterst. På farge er de som oftest brunlige. Hodet har lange, fremoverrettede palper og trådformede antenner. Sugesnabelen er velutviklet. Beina er lange med markerte sporer. Larvene er korte og trinne, med korte bein, kroppen har mange, korte børster.
Levevis
De voksne møllene flyr om natten. De er kjappe og livlige, også om de blir forstyrret om dagen. Larvene borer i blomsterknopper, skudd eller i galler. De fleste av de nordlige artene lever på kaprifolfamilien (Caprifoliaceae), de tropiske artene gjerne på trompettrefamilien (Bignoniaceae) og maurefamilien (Rubiaceae). Én art blir regnet som en skadegjører på kaffe.
Kilder
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Manchester United FC i 2014–15
Manchester United FC kom på 4. plass i Premier League i sesongen 2014–15.
Overganger
Ut
Urverk
Et urverk er en mekanisme som driver en klokke eller et ur. Urverket er oftest montert i en beskyttende kasse eller boks, og ligger i de fleste tilfeller gjemt bak en urskive. På en analog klokke driver urverket én eller flere visere som indikerer hva klokken er. Tradisjonelt er et urverk rent mekanisk konstruert, men i moderne tid blir ordet også brukt om forskjellige former for elektriske eller elektroniske innretninger.
I dag er de aller fleste urverk elektroniske, med en kvarts-krystall som svinger med én gitt frekvens. Disse urverkene er svært presise, og tok over mesteparten av markedet fra midten av 70-tallet og utover 80-tallet.
Mekaniske urverk
De første urverkene var utelukkende mekaniske innretninger, som lagret energi i en opptrukket fjær eller tunge, hengende lodd. Det benyttes ennå mekaniske urverk, særlig til eksklusive, påkostede urverk. Slike urverk må vedlikeholdes med service i faste tidsintervaller (gjerne hvert 5. –  10. år).
Elektroniske urverk
De fleste klokker benytter i dag kvarts-urverk.
Herbert Garrison
Herbert Garrison dubbet av Trey Parker er en fiktiv person fra den animerte TV-serien South Park.